ประกาศกรมสรรพสามิตประกาศกรมสรรพสามิตเรื่อง หลักเกณฑ์และเงื่อนไขของรถยนต์ประหยัดพลังงานมาตรฐานสากลที่ได้รับการลดอัตราภาษีสรรพสามิต[๑] อาศัยอำนาจตามความใน(๒.๔) ของประเภทที่ ๐๕.๐๑ และ ๐๕.๐๒ รถยนต์นั่ง หรือรถยนต์โดยสารที่มีที่นั่งไม่เกิน๑๐ คน ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๑๐๙) ลงวันที่ ๒๔ เมษายน พ.ศ. ๒๕๕๖และแก้ไขเพิ่มเติมโดยประกาศกระทรวงการคลัง เรื่อง ลดอัตราภาษีสรรพสามิต (ฉบับที่๑๒๘) ลงวันที่ ๑๖ ตุลาคม พ.ศ. ๒๕๕๗ อธิบดีกรมสรรพสามิต จึงออกประกาศไว้ดังต่อไปนี้ข้อ๑ ให้ยกเลิกประกาศกรมสรรพสามิตหลักเกณฑ์ และเงื่อนไขของรถยนต์ประหยัดพลังงานมาตรฐานสากลที่ได้รับการลดอัตราภาษีสรรพสามิต ลงวันที่ ๗ มกราคม พ.ศ. ๒๕๕๗ข้อ๒ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ประเภทประหยัดพลังงานมาตรฐานสากล ที่ได้รับการลดอัตราภาษีสรรพสามิตต้องเป็นไปตามหลักเกณฑ์ และเงื่อนไขดังนี้๒.๑รถยนต์ประหยัดพลังงานมาตรฐานสากล ใน (๒.๔.๑) และ (๒.๔.๒) ของประเภทที่ ๐๕.๐๑ และ ๐๕.๐๒รถยนต์นั่งหรือรถยนต์โดยสารที่มีที่นั่งไม่เกิน ๑๐ คน หมายถึง รถยนต์ที่มีความจุของกระบอกสูบไม่เกิน๑,๓๐๐ ลูกบาศก์เซนติเมตรสำหรับเครื่องยนต์เบนซินและที่มีความจุของกระบอกสูบไม่เกิน ๑,๔๐๐ ลูกบาศก์เซนติเมตร สำหรับเครื่องยนต์ดีเซล โดยต้องยื่นป้ายที่ระบุข้อมูลรถยนต์ตามมาตรฐานสากล(ECO Sticker) และใบแจ้งอัตราการปล่อยก๊าซคาร์บอนไดออกไซด์(CO2)และอัตราการใช้พลังงานและแสดงหนังสือรับรองการอนุมัติคุณสมบัติรถยนต์ประหยัดพลังงานมาตรฐานสากลที่ออกโดยกระทรวงอุตสาหกรรม โดยอย่างน้อยต้องมีข้อกำหนดทางเทคนิค ดังต่อไปนี้๒.๑.๑ใช้หรือสามารถใช้น้ำมันเชื้อเพลิงที่มีอัตราการใช้น้ำมันเชื้อเพลิง ไม่เกิน ๕ ลิตรต่อ ๑๐๐ กิโลเมตร ตาม Combine Mode ที่ระบุไว้ในข้อกำหนดทางเทคนิค UN Reg.101 Rev.1หรือระดับที่สูงกว่า๒.๑.๒มาตรฐานมลพิษอยู่ในระดับ EURO 4 ตามข้อกำหนดทางเทคนิค UN Reg.83 Rev.2 (2005) หรือระดับที่สูงกว่า๒.๑.๓ปริมาณก๊าซคาร์บอนไดออกไซด์ที่ปล่อยจากท่อไอเสียไม่เกิน ๑๒๐ กรัม ต่อกิโลเมตรที่วัดตามหลักเกณฑ์ที่ระบุในข้อกำหนดทางเทคนิค UN Reg.101Rev.1 หรือระดับที่สูงกว่า๒.๑.๔มีคุณสมบัติในการป้องกันผู้โดยสาร กรณีที่เกิดอุบัติเหตุจากการชนด้านหน้าของตัวรถตามมาตรฐานUN Reg.94 Rev.0หรือระดับที่สูงกว่าและมีคุณสมบัติในการป้องกันผู้โดยสารกรณีที่เกิดอุบัติเหตุจากการชนด้านข้างของตัวรถตามมาตรฐานUN Reg.95 Rev.0 หรือระดับที่สูงกว่า๒.๒รถยนต์ประหยัดพลังงานมาตรฐานสากล ใน (๒.๔.๓) และ (๒.๔.๔) ของประเภทที่ ๐๕.๐๑ และ๐๕.๐๒ รถยนต์นั่งหรือรถยนต์โดยสารที่มีที่นั่งไม่เกิน ๑๐ คน หมายถึง รถยนต์ที่มีความจุของกระบอกสูบไม่เกิน๑,๓๐๐ ลูกบาศก์เซนติเมตรสำหรับเครื่องยนต์เบนซินและที่มีความจุของกระบอกสูบไม่เกิน ๑,๕๐๐ ลูกบาศก์เซนติเมตร สำหรับเครื่องยนต์ดีเซล โดยต้องป้ายที่ระบุข้อมูลรถยนต์ตามมาตรฐานสากล(ECO Sticker) และใบแจ้งอัตราการปล่อยก๊าซคาร์บอนไดออกไซด์(CO2) และอัตราการใช้พลังงานและแสดงหนังสือรับรองการอนุมัติคุณสมบัติรถยนต์ประหยัดพลังงานมาตรฐานสากล รุ่นที่๒ ที่ออกโดยกระทรวงอุตสาหกรรม โดยอย่างน้อยต้องมีข้อกำหนดทางเทคนิค ดังต่อไปนี้๒.๒.๑ใช้หรือสามารถใช้น้ำมันเชื้อเพลิงที่มีอัตราการใช้น้ำมันเชื้อเพลิงไม่เกิน ๔.๓ลิตรต่อ ๑๐๐ กิโลเมตร ตาม Combine Mode ที่ระบุไว้ในข้อกำหนดทางเทคนิค UN Reg.101 Rev.2หรือระดับที่สูงกว่า๒.๒.๒มาตรฐานมลพิษอยู่ในระดับ EURO 5 ตามข้อกำหนดทางเทคนิค UN Reg.83 (06) Rev.4 หรือระดับที่สูงกว่า๒.๒.๓ปริมาณก๊าซคาร์บอนไดออกไซด์ที่ปล่อยจากท่อไอเสียไม่เกิน ๑๐๐ กรัมต่อกิโลเมตรที่วัดตามหลักเกณฑ์ที่ระบุในข้อกำหนดทางเทคนิค UN Reg.101 Rev.2 หรือระดับที่สูงกว่า๒.๒.๔มีคุณสมบัติในการป้องกันผู้โดยสาร กรณีที่เกิดอุบัติเหตุจากการชนด้านหน้าของตัวรถตามมาตรฐานUN Reg.94 Rev.1หรือระดับที่สูงกว่าและมีคุณสมบัติในการป้องกันผู้โดยสารกรณีที่เกิดอุบัติเหตุจากการชนด้านข้างของตัวรถตามมาตรฐานUN Reg.95 Rev.1 หรือระดับที่สูงกว่า๒.๒.๕มีคุณสมบัติระบบความปลอดภัยเชิงป้องกันก่อนเกิดเหตุ (Active Safety) อย่างน้อยต้องมีระบบห้ามล้อแบบป้องกันการล็อก (Anti- lock Brake System - ABS) ซึ่งได้ติดตั้งระบบควบคุมเสถียรภาพแบบอิเล็กทรอนิกส์(Electronic Stability Control System - ESC System) และระบบห้ามล้อดังกล่าวนี้ ต้องเป็นไปตามข้อกำหนดทางเทคนิค UN Reg.13 H Rev.2 หรือระดับที่สูงกว่าด้วย๒.๓รถยนต์ประหยัดพลังงานมาตรฐานสากล ใน (๒.๔.๕) และ (๒.๔.๖) ของประเภทที่ ๐๕.๐๑ และ๐๕.๐๒ รถยนต์นั่งหรือรถยนต์โดยสารที่มีที่นั่งไม่เกิน ๑๐ คน หมายถึง รถยนต์ที่มีความจุของกระบอกสูบไม่เกิน๑,๓๐๐ ลูกบาศก์เซนติเมตรสำหรับเครื่องยนต์เบนซินที่ใช้เชื้อเพลิงประเภทเอทานอล ไม่น้อยกว่าร้อยละ ๘๕เป็นส่วนผสมน้ำมันเชื้อเพลิงได้ และที่มีความจุของกระบอกสูบไม่เกิน๑,๕๐๐ลูกบาศก์เซนติเมตรสำหรับเครื่องยนต์ดีเซล ที่ใช้เชื้อเพลิงประเภทไบโอดีเซลประเภทเมทิลเอสเตอร์ของกรดไขมันผสมอยู่ไม่น้อยกว่าร้อยละ ๑๐เป็นส่วนผสมกับน้ำมันเชื้อเพลิงได้โดยต้องป้ายที่ระบุข้อมูลรถยนต์ตามมาตรฐานสากล (ECO Sticker) และใบแจ้งอัตราการปล่อยก๊าซคาร์บอนไดออกไซด์(CO2)และอัตราการใช้พลังงานและแสดงหนังสือรับรองการอนุมัติคุณสมบัติรถยนต์ประหยัดพลังงานมาตรฐานสากล รุ่นที่๒ ที่ออกโดยกระทรวงอุตสาหกรรม โดยอย่างน้อยต้องมีข้อกำหนดทางเทคนิค ดังต่อไปนี้๒.๓.๑ใช้หรือสามารถใช้น้ำมันเชื้อเพลิงที่มีอัตราการใช้น้ำมันเชื้อเพลิงไม่เกิน ๔.๓ลิตรต่อ ๑๐๐ กิโลเมตร ตาม Combine Mode ที่ระบุไว้ในข้อกำหนดทางเทคนิค UN Reg.101 Rev.2หรือระดับที่สูงกว่า๒.๓.๒มาตรฐานมลพิษอยู่ในระดับ EURO 5 ตามข้อกำหนดทางเทคนิค UN Reg.83 (06) Rev.4 หรือระดับที่สูงกว่า๒.๓.๓ปริมาณก๊าซคาร์บอนไดออกไซด์ที่ปล่อยจากท่อไอเสียไม่เกิน ๑๐๐ กรัมต่อกิโลเมตรที่วัดตามหลักเกณฑ์ที่ระบุในข้อกำหนดทางเทคนิค UN Reg.101 Rev.2 หรือระดับที่สูงกว่า๒.๓.๔มีคุณสมบัติในการป้องกันผู้โดยสารกรณีที่เกิดอุบัติเหตุจากการชนด้านหน้าของตัวรถตามมาตรฐาน UN Reg.94 Rev.1 หรือระดับที่สูงกว่าและมีคุณสมบัติในการป้องกันผู้โดยสารกรณีที่เกิดอุบัติเหตุจากการชนด้านข้างของตัวรถตามมาตรฐาน UN Reg.95 Rev.1 หรือระดับที่สูงกว่า๒.๓.๕มีคุณสมบัติระบบความปลอดภัยเชิงป้องกันก่อนเกิดเหตุ (Active Safety) อย่างน้อยต้องมีระบบ ห้ามล้อแบบป้องกันการล็อก (Anti - lock Brake System - ABS) ซึ่งได้ติดตั้งระบบควบคุมเสถียรภาพแบบอิเล็กทรอนิกส์ (Electronic Stability Control System - ESC System) และระบบห้ามล้อดังกล่าวนี้ต้องเป็นไปตามข้อกำหนดทางเทคนิค UN Reg.13 H Rev.2 หรือระดับที่สูงกว่าด้วยข้อ๓ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๕๙ เป็นต้นไปประกาศ ณ วันที่ ๒๓ธันวาคม พ.ศ. ๒๕๕๘สมชาย พูลสวัสดิ์อธิบดีกรมสรรพสามิตปริยานุช/จัดทำ๒๗ มิถุนายน๒๕๕๙ปุณิกา/ตรวจ๒๗ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๐ ง/หน้า ๒๑/๒๒ มิถุนายน ๒๕๕๙